stanford-oval/wikipedia huggingface dataset:
Kidō shin seiki Gundam X
Gundameja pohtiva Gundam

Takamtsun mukaan sarjan suuri erityispiirre on sen asema ”Gundameita pohtivana Gundamina”. Kyse on seikkailutarinasta, jossa ”poika ja tyttö kohtaavat ja kumppaneineen muuttavat maailman”. Samalla kuitenkin Gundamiin liittyviä eri asioita käsitellään metafiktiivisellä tasolla.
Metafiktion käyttö oli läsnä jo Takamtsun aiemmassa Ōgon Yūsha Goldranissa, mutta Takamatsu ja sarjan skenaariovastaava/käsikirjoittaja Hiroyuki Kawasaki sanovat, että metafiktion suuntaan alettiin lähteä Carris-jaksoja tehtäessä, ja että suunnan valinta ei aluksi ollut tietoista, mutta lopulta metafiktion käyttäminen oli kuitenkin luonnollista. Haastatteluissa Takamatsu ja Kawasaki kertovat tuotannon taustoista ja mm. myöhempänä käsitellystä D.O.M.E.n ääninäyttelijän valintaan liittyneistä episodeista. Jo tuotannon alkuvaiheissa tarkoituksellisesti pyrittiin seuraavaan:
”Kidō shin seiki” (mobiili uusi vuosisata) – Nimi pohjautuu vuonna 1981 Kidō senshi Gundamin elokuvien markkinointikampanjan yhteydessä Shinjukun aseman edustalla pidettyyn ”Anime shin seiki sengen” -tapahtumaan. Samaan juontaa myös sarjan fiktiivinen tapahtuma-aika A.W. 15 – sarjan alkaessa tapahtumasta oli tosimaailmassa kulunut 15 vuotta.
Seitsemäs avaruussota – Gundam X oli seitsemäs Gundam-televisiosarja. Sota oli myös ”Gundam-ilmiön” metafora.
Gundam X:n newtypet – Kawasaki esitteli Tiffan aluksi newtypenä saatuaan Takamatsulta määräyksen luoda päähahmoon rakastuva tyttö. Lopulta newtypestä tuli kuitenkin ”gundamiuden symboli”. Newtype-sanaan voidaan katsoa projisoituvan Gundam-tuotteiden olemus. Tässä mielessä sen käyttö poikkea Tominon newtypeistä.
Kawasaki pyrki myös välttämään alkuperäisen Gundamin ratkaisua newtypejen suhteen.
Ensimmäisen newtypen / D.O.M.E.n ääninäyttelijäksi ehdotettiin Kidō senshi Gundamin päähenkilö Amuro Raytä esittänyttä Tōru Furuyaa. Takamatsu oli kuitenkin sitä mieltä, että Furuyan käyttäminen ei vastaisi hänen tarkoittamaansa newtype-kuvaa. Ehdotus hylättiin, ja lopulta ääninäyttelijäksi otettiin sarjan kertoja Yūtarō Mitsuoka tarkoituksena antaa mielikuva minäkertojasta. Tämä siirsi tarinan kerronnan kolmannesta ensimmäiseen kerrontaan. Takamatsu on sanonut olevansa tyytyväinen lopputulokseen, vaikkei tämä ollutkaan tarkoituksena sarjan alusta lähtien.
Hahmot

Garrod Ran (ääni: Wataru Takagi)
Tiffa Adill (ääni: Mika Kanai)
Jamil Neate (ääni: Ken’yū Horiuchi)
Witz Sou (ääni: Kazuya Nakai)
Roybea Loy (ääni: Takumi Yamazaki)
Kid Salsamille (ääni: Makoto Kumai)
Sala Tyrrell (ääni: Yumi Kakazu)
Shingo Mori (ääni: Daiki Nakamura)
Toniya Malme (ääni: Kotono Mitsuishi)
Techcs Farzenbarg (ääni: Hiroshi Naka)
Shagia Frost (ääni: Tomoyuki Morikawa)
Olba Frost (ääni: Nozomu Sasaki)
Ennil El (ääni: Chieko Honda)
Carris Nautilus (ääni: Yūko Mizutani)
Paala Sys (ääni: Miki Nagasawa)
Lancerow Dawell (ääni: Hiroshi Takemura)
Tuotantohenkilöstö > Sarja

Alkuteos: Hajime Yatate, Yoshiyuki Tomino
Skenaario: Hiroyuki Kawasaki
Hahmosuunnittelija: Nobuyoshi Nishimura
Mekaaninen suunnittelu: Kunio Ōkawara, Jun’ya Ishigaki
Musiikki: Yasuo Higuchi
Värit: Fumie Maebayashi
Graafinen suunnittelu: Masaru Satō
Kuvausohjaaja: Yōichi Ōgami
Ääniohjaaja: Yasuo Uragami
Ohjaaja: Shinji Takamatsu
Tuottajat: Atsushi Kaji, Tarō Iwamoto, Jun’ichi Kimura, Hideyuki Tomioka
Tuotanto: Tv Asahi, Sunrise
Alkutunnusanimaatiossa oli Kidō senshi V Gundamista lähtien käytetty Tv Asahin kohdalla tavallista tekstiä eikä kanavan logoa. Gundam X:n loppupuoliskolla siirryttiin kuitenkin käyttämään Asahin marraskuussa 1996 käyttöönottamaa verkkologoa.
Liitännäisteokset

Kidō shin seiki Gundam X – Under the Moonlight
Lähetysasemat

Perjantaisin 17.00–17.30
Tokion prefektuuri, Kantōn lähetysalue: ANB (Nykyinen EX), Tv Asahi (tuottajaasema) – lokakuusta 1996 viimeiseen jaksoon asti lähetysaika vaihtui lauantaihin 6.00–6.30.
Hokkaidō: HTB, Hokkaidō terebi hōsō
Miyagin prefektuuri: KHB Higashi-Nippon hōsō
Shizuokan prefektuuri: SATV Shizuoka Asahi terebi
Aichin prefektuuri, Chūkyōn lähetysalue: NBN Nagoya terebi hōsō
Hiroshiman prefektuuri: HOME Hiroshima Home terebi
Ehimen prefektuuri: EAT Ehime Asahi terebi
Fukuokan prefektuuri: KBC Kyūshū Asahi hōsō
Kumamoton prefektuuri: KAB Kumamoto Asahi hōsō
Ōitan prefektuuri: OAB Ōita Asahi hōsō
Okinawan prefektuuri: QAB Ryūkyū Asahi hōsō
Eri viikonpäivänä/kellonaikana
Fukushiman prefektuuri: KFB Hukushima hōsō torstaisin 17.30–18.00
Ishikawan prefektuuri: HAB Hokuriku Asahi hōsō torstaisin 17.00–17.30
Naganon prefektuuri: abn Nagano Asahi hōsō torstaisin 17.00–17.30
Ōsakan prefektuuri, Kinkin lähetysalue: ABC Asahi hōsō perjantaisin 16.30–17.00
Aomorin prefektuuri: ABA Aomori Asahi hōsō　8.2.1997 lähtien lauantaisin 5.00–5.30 / 3.4. alkaen torstaisin 17.00–17.30
Iwaten prefektuuri: IAT Iwate Asahi hōsō
Akitan prefektuuri: AAB Akita Asahi hōsō
Yamagatan prefektuuri: YTS Yamagata terebi
Niigatan prefektuuri: UX Niigata terebi 21
Yamaguchin prefektuuri: yab Yamaguchi Asahi hōsō
Kagoshiman prefektuuri: KKB Kagoshima hōsō
Toyaman prefektuur: TUT Tulip terebi (TBS -verkko)
Saitaman prefektuuri: TVS Terebi Saitama (Huhtikuusta 2010 lähtien maanantaisin 23.30–24.00)
Fukuin prefektuuri: FBC Fukui hōsō
Kagawan prefektuuri, Okayaman prefektuuri: KSB　Seto naikai hōsō
Nagasakin prefektuuri: NCC Nagasaki bunka hōsō
Miyazakin prefektuuri: UMK Terebi Miyazaki
Maine animaatioalalla

Hiroyuki Kawasaki esitteli käsikirjoittamassaan Kidō senkan Nadesico -sarjan 17. jaksossa esiintyvän Gundam X -parodian leikillään sanoen, että ”tämän katsottuanne tiedätte, miltä minusta tuntui Gundam X:ää tehdessäni.” Jaksossa esiintyvät mm. ohjaaja Takamatsua ja Kawasakia muistuttavat hahmot koomisissa tilanteissa.
Aiheesta muualla

[www.gundam-x.net Kidō shin seiki Gundam X Web] (japaniksi)
Wilfred Bungei

| Mitalit | Mitalit | Mitalit |  |
| --- | --- | --- | --- |
|  MM-kisoissa 2007 Bungei oli viides. |  MM-kisoissa 2007 Bungei oli viides. |  MM-kisoissa 2007 Bungei oli viides. |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 800 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Edmonton 2001 | 800 m |  |
Wilfred Bungei (s. 24. kesäkuuta 1980 Kabirisang, Kapsabetin lähistö, Kenia) on kenialainen 800 metrin juoksija ja olympiavoittaja.
Vuonna 1998 Bungei oli Annecyssä käydyissä juniorien MM-kisoissa hopealla. Kolme vuotta myöhemmin Edmontonin MM-kisoista hän saavutti ensimmäisen aikuisten arvokisamitalin juostuaan 800 metrillä toiseksi. 2003 Birminghamin MM-hallikisoissa hän oli pronssilla ja voitti saman vuoden kauden päätöstapahtuman, Monacossa kilpaillun yleisurheilufinaalin. Hän ei kuitenkaan juossut Pariisin MM-kisoissa, koska sairasti keuhkokuumetta Kenian sisäisten karsintojen aikaan.
Bungei juoksi 2004 Ateenan olympialaisten loppukilpailussa, missä hän sijoittui viidenneksi. 2005 Helsingin MM-kisoissa hän oli neljäs, mutta voitti jälleen ulkoratakauden päätteeksi Monacon yleisurheilufinaalin.
2006 Moskovan MM-hallikisoissa Bungei voitti 800 metrillä kultaa jätettyään paikallisen ennakkosuosikin Juri Borzakovskin pronssille ja Etelä-Afrikan Mbulaeni Mulaudzin yhden sadasosan erolla hopealle.
Osakan MM-kilpailuissa 2007 Bungei oli hidasvauhtisen ja tasaisen loppukilpailun viides ajalla 1.47,42. Pekingissä 2008 Bungei voitti olympiakultaa 800 metrillä.
Bungei on 178 cm pitkä ja painaa 64 kg. Hän juoksee aina silmälasit päässään. Hänen pikkuserkkunsa on jo uransa lopettanut 800 metrin juoksija Wilson Kipketer. Bungei on miesten 4 x 800 metrin juoksun maailmanennätysmies ajalla 7.02,43.
Henkilökohtaiset ennätykset

(ulkoradat)
600 m: 1.14.94, Bellinzona, 1. syyskuuta 1999
800 m: 1.42,34, Rieti, 8. syyskuuta 2002
1 000 m: 2.18,60, Réthimno, 7. heinäkuuta 2002
Aiheesta muualla

Wilfred Bungei Kansainvälinen yleisurheiluliitto. (englanniksi)
Miesten 800 metrin juoksun olympiavoittajat
Windy Aisah

| Mitalit | Mitalit | Mitalit |  |
| --- | --- | --- | --- |
|  Windy Aisah vuonna 2021. |  Windy Aisah vuonna 2021. |  Windy Aisah vuonna 2021. |  |
Maa:  Indonesia
Naisten painonnosto
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | alle 49 kg |  |
Windy Cantika Aisah (s. 11. kesäkuuta 2002) on indonesialainen painonnostaja ja olympiamitalisti.
Aisah voitti kultaa vuoden 2019 Kaakkois-Aasian kisoissa Filippiineillä 49 kilogramman painoisten luokassa. Hän nosti yhteensä 190 kiloa rikkoen omissa nimissään olleen nuorten maailmanennätyksen sekä tempauksessa että työnnössä. Vuoden 2021 painonnoston nuorten MM-kilpailuissa Aisah voitti kultaa sekä nostossa, työnnössä että yhteistuloksissa. Tokion olympialaisissa 2021 Aisah saavutti pronssia alle 49-kiloisissa.
Waterbury (Vermont)

| Waterbury |
| --- | --- |
 Waterburyn keskustaa.

Valtio:  Yhdysvallat
Osavaltio:  Vermont
Piirikunta:  Washington
Pinta-ala:  
 – Kokonaispinta-ala:  128,8 km²
 – Josta vettä:  3,9 km² 
Väkiluku (2020):  5 331
 – Väestötiheys:  40 as./km²
 
 https://www.waterburyvt.com 
Infobox OKVirheellinen NIMI-arvo: 
Waterbury on kunta (town) Yhdysvalloissa Vermontin osavaltiossa. Sen väkiluku oli 5 331 vuonna 2020. Kunta sijaitsee Washingtonin piirikunnassa. Vermontin rikosseuraamuslaitoksen päämaja sijaitsee Waterburyssä.
Väestö

Vuonna 2020 Waterburyn 5 331 asukkaasta valkoisia oli 96,7 % ja aasialaisia 2,3 %. 5,1 % asukkaista puhui kotonaan jotain muuta kieltä kuin englantia ja 3,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Waterbury (Vermont) Wikimedia Commonsissa
Warner Robins

| Warner Robins |
| --- | --- |
 Robinsin lentotukikohta
 Warner Robins ja Houstonin piirikunta Georgian kartalla
 Warner Robins
 Koordinaatit: 32°36′31″N, 83°38′17″W 
Valtio:   Yhdysvallat
Osavaltio:  Georgia
Piirikunta:  Houston
Väkiluku (2010):  66 588
 
 www.wrga.gov 
Infobox OKVirheellinen NIMI-arvo: 
Warner Robins on kaupunki Yhdysvaltojen Georgian osavaltiossa Houstonin piirikunnassa. Paikalla oli alun perin juna-asema ja myöhemmin kaupunki rakentui Robinsin lentotukikohdan viereen. Sen asukasluku oli vuoden 2010 väestönlaskennan mukaan 66 588.
Maantiede

Warner Robins sijaitsee Georgian osavaltiossa Houstonin piirikunnassa Maconin ja Peryn välissä suurin piirtein Georgian keskellä.
Historia

Ennen nykyisen Warner Robinsin perustamista kaupungin alue kuului creek-intiaanien maihin. Creekit myivät osan maistaan Yhdysvalloille Indian Springsin sopimuksella vuonna 1821 ja uudelle alueelle perustettiin Houstonin piirikunta. Yhdysvaltain sisällissodan jälkeen alueen poikki rakennettiin rautatie, jonka Wellston-niminen asema oli nykyisen kaupungin alueella. Alue oli aina 1930-luvulle saakka pääosin maaseutua.
Yhdysvaltain asevoimat päätti rakennuttaa uuden sotilastukikohdan rautatien itäpuolelle kesäkuussa 1941. Seuraavien vuosien aikana paikalle rakennettiin tuhansia asuintaloja. Kasvava sotilaspiakkakunta sai uuden nimen prikaatinkenraali Augustine Warner Robinsin mukaan 1. syyskuuta 1942. Robinsin lentotukikohta työllisti toisen maailmansodanaikana 23 670 henkilöä. Henkilöstön määrä vähentyi muutamaan tuhanteen sodan jälkeen, mutta sitä kasvatettiin jälleen kylmän sodan kuumetessa.
Talous

Kaupunki on rakentunut Robinsin lentotukikohdan varaan. Monet kaupungin asukkaista ovat entisiä asevoimien työntekijöitä, jotka ovat sittemmin jääneet asumaan seudulle. Kaupungissa tai sen lähistöllä toimii useita puolustusalan yrityksiä, kuten Boeing, Northrop Grumman, TRW Radio Systems ja SAIC.
Kotitalouksien keskimääräiset vuosittaiset ansiot Warner Robinsissa aikavälillä 2014–2018 olivat 50 954 USD ja henkilöä kohden 26 098 USD. 19,2 % väestöstä eli köyhyysrajan alapuolella.
Väestö

Kaupungin asukasluku oli vuoden 2010 väestönlaskennan mukaan 66 588 ja vuoden 2019 arvion mukaan 77 617. Kaupungin asukkaista 51,6 % oli taustaltaan valkoisia (latinot pois lukien 46,2 %), 39,2 % afroamerikkalaisia, 7,9 % latinoja mistä tahansa rodusta ja 3,3 % aasialaisia. 10,8 % kaupungin asukkaista puhui kotonaan jotakin muuta kieltä kuin englantia ja 6,7 % kaupungin asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Warner Robins Wikimedia Commonsissa
Asevoimat-aiheinen seinämaalaus.
Poliisitalo.
Välihuuto

Välihuuto on lyhyt, äänekäs huomautus, jonka kansanedustaja voi esittää täysistunnossa toisen kansanedustajan pitämän puheenvuoron aikana.
Useimmiten välihuutelijat vastustavat kulloistakin puhujaa. Huudot ovat pilkallisia, ja niiden tarkoitus on kyseenalaistaa puhujan uskottavuus, mutta Mauri Pekkarisen mukaan ne eivät kohdistu henkilöön, vaan käsiteltävän asiaan. Ben Zyskowiczin mukaan välihuutajan tarkoitus on usein puheenpitäjän väitteiden kyseenalaistaminen, puhujan vanhoista synneistä muistuttaminen tai oman puolueen paremman ratkaisun esille tuominen. Jukka Gustafssonin mukaan huutaja tarjoaa keskusteluun oikaisun, täydennyksen tai lisämausteen. Toisinaan huutelemalla on yritetty saada puhuja hämmentymään. Professori Vesa Vareksen mukaan parhaimmillaan huutaja saa puhujan kiinni epäjohdonmukaisuudesta tai asiantuntemattomuudesta. Retoriikkakouluttaja Antti Mustakallion mukaan onnistunut välihuuto herättää pohtimaan tarkemmin, mitä puhuja sanoo.
Välihuudot ovat olennainen osa parlamentaarista puhetyyliä. Puhemies Anu Vehviläisen mukaan terävät välihuudot kuuluvat värikkääseen ja hyvään keskusteluun. Eduskunnan pääsihteeri Seppo Tiitisen mukaan ne piristävät ja elävöittävät keskustelua ja ovat usein hienoja oivalluksia. Täysistunnon kaikki puheet kirjataan pöytäkirjoihin, myös välihuudot, mikäli keskustelua seuraava pöytäkirjasihteeri vain sattuu ne kuulemaan. Jo Suomen yksikamarisen eduskunnan ensimmäisen täysistunnon vuodelta 1907 peräisin olevaan pöytäkirjaan on kirjattu kannustavia välihuutoja.
Yleensä välihuutelijat eivät saa aikaan näkyviä reaktioita keskeyttämässään puhujassa. Välihuutajien esittämät kysymykset jäävät vaille vastausta ja hallituksen esitykset menevät läpi huudoista huolimatta. Välihuutelun sijaan nykyajan kansanedustajat keskittyvätkin heittelemään nokkeluuksiaan mieluummin sosiaalisessa mediassa.
Tutkijoiden laskelman mukaan enemmistö kansanedustajista esittää välihuutoja, mutta kymmenen aktiivisinta huutelijaa esitti niistä liki puolet. Kokeneimmat kansanedustajat tekevät enemmän välihuutoja. Naiset tekevät niitä harvoin. Välihuutojen alalla on kunnostautunut esimerkiksi Ben Zyskowicz, joka on eduskunnan historian toiseksi ahkerin välihuutelija. Ahkeria ovat olleet myös Timo Soini, Mauri Pekkarinen, Timo Heinonen ja Paavo Arhinmäki. Opposition edustajat huutelevat useammin kuin hallituksen edustajat. Opposition edustajat huutelevat hallituspuolueiden edustajille ja hallituspuolueiden edustajat opposition edustajille, mutta hallituspuolueiden edustajat huutelevat myös toisten hallituspuolueiden edustajille.
Esimerkkejä:

"Kuulostaa selittelyltä!" –Ben Zyskowicz 14.2.2018
"Kokoomuksella on ollut pikkusen hassuttelua viime aikoina!" –Paavo Arhinmäki 11.2.2020
"Edustajan korvat heiluu jo!" –Jukka Gustafsson 8.10.2019
"Hui kamala!" –Sanna Antikainen 16.5.2022
"Höpsis!" –Timo Heinonen 28.5.2020
"Höpsis höpsis!" –Ben Zyskowicz 25.5.2020
"Seli seli!" –Antti Lindtman 10.6.2020
"Hohhoijaa!" –Silvia Modig 14.10.2014
"Valehtelija!" –tuntemattoman puhujan välihuuto pääministeri Anneli Jäätteenmäelle 8. kesäkuuta 2003
Aiheesta muualla

https://twitter.com/valihuutobot Twitter-botti julkaisee esimerkkejä välihuudoista
Winfield Scott (täsmennyssivu)

Winfield Scott voi viitata ainakin seuraaviin henkilöihin:
Winfield Scott (1786–1866), Yhdysvaltain armeijan ylipäällikkö ja Whig-puolueen presidenttiehdokas
SS Winfield Scott, tämän mukaan nimetty laiva
MG Winfield Scott (LT-805), tämän mukaan nimetty laiva
SS Winfield Scott (1941), tämän mukaan nimetty laiva
Winfield W. Scott, Jr. (s. 1927), Yhdysvaltain ilmavoimien kenraali
Winfield W. Scott III (s. 1952), Yhdysvaltain ilmavoimien kenraali
Winfield Scott (sanoittaja), yhdysvaltalainen sanoittaja
Winfield Townley Scott (1910–1968), yhdysvaltalainen runoilija
Winfield Scott Hancock (1824–1886), yhdysvaltalainen kenraali ja demokraattien presidenttiehdokas
Winfield Scott Schley (1839–1911), yhdysvaltalainen amiraali
Winfield Scott (chaplain) (1837–1910), Yhdysvaltain armeijan kappalainen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Winfield Scott”, voi hakea sivunnimihaulla, laajalla sivunnimihaulla tai tekstihaulla.
With Love, Chér

| With Love, Chér Cher |
| --- | --- | --- |

Studioalbumin tiedot
 Äänitetty : 1966-1967
 Julkaistu: marraskuu 1967
 Tuottaja(t): Sonny Bono
 Tyylilaji: pop, folk
 Kesto: 31.05
 Levy-yhtiö: Imperial, Liberty, BGO
Cherin muut julkaisut
| Chér 1966 | With Love, Chér 1967 | Backstage 1968 |
Singlet albumilta With Love, Chér
 ”Behind the Door” Julkaistu: lokakuu 1966  ”Mama (When My Dollies Have Babies)” Julkaistu: joulukuu 1966  ”Hey Joe” Julkaistu: elokuu 1967  ”You Better Sit Down Kids” Julkaistu: lokakuu 1967
With Love, Chér on Cherin neljäs albumi, joka julkaistiin marraskuussa 1967.
Kappaleet

| --- | --- |
 A-puoli You Better Sit Down Kids – 3.47  But I Can't Love You More – 3.40  Hey Joe – 3.28  Mama (When My Dollies Have Babies) – 3.28  Behind the Door – 3.42 :  B-puoli Sing for Your Supper – 2.36   Look at Me – 3.14  There but for Fortune – 3.28  I Will Wait for You – 3.17  The Times They Are a-Changin' – 3.10
Aiheesta muualla

With Love, Chér discogs.com-sivustolla
Winfield Dunn

Winfield Dunn yhdessä vaimonsa kanssa vuonna 2007.
Bryant Winfield Culberson Dunn (1. heinäkuuta 1927 Meridian, Mississippi, Yhdysvallat – 28. syyskuuta 2024) oli Tennesseen republikaaninen kuvernööri vuosina 1971–1975.
Dunn syntyi Meridianissa Mississippissä ja valmistui Mississippin yliopistosta vuonna 1950 sekä myöhemmin Tennesseen yliopistosta. Hän asettui pian vakituisesti Memphisiin.
Kuvernöörinä Dunnia seurasi vuonna 1975 Ray Blanton. Dunn toimi uransa aikana myös hammaslääkärinä ja yritysjohtajana.
Dunn avioitui 1950-luvun alussa Betty Prichardin kanssa. Pari sai kolme lasta.
Välijärvi (Pello)

| Välijärvi |
| --- | --- |
Valtiot:  Suomi
Paikkakunta:  Pello
Koordinaatit:  66°42′39″N, 24°18′17″E
Vesistöalue ja valuma-alueen tietoja
Laskujoki:  Mustaoja 
Järvinumero:  67.935.1.002
Mittaustietoja
Pinnankorkeus:  114,1 m  
Rantaviiva:  2,336 km  
Pinta-ala:  22,009 ha  
Keskisyvyys:  5,38 m  
Suurin syvyys:  10,5 m  
Saaria:  ei saaria 
 fiVälijärvi 
Välijärvi  on Lapissa Pellossa Lankojärven kylän lähellä sijaitseva järvi.
Maantietoa

Järven pinta-ala on 22 hehtaaria, se on 950 metriä pitkä ja 450 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,3 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Moinajärven valuma-alueeseen (67.935) se kuuluu. Järven vedenpinnan korkeus on 114,1 metriä mpy.
Väinö Solstrand

Väinö Solstrand (26. helmikuuta 1882 Helsinki – 11. huhtikuuta 1940 Helsinki) oli suomalainen kielentutkija, joka oli erikoistunut suomenruotsalaiseen kansanperinteeseen sekä Suomen ruotsinkielisiin paikannimiin.
Solstrand opiskeli pohjoismaisia kieliä, keräten samalla ruotsinkielistä kansanrunoutta muun muassa Ahvenanmaan Brändöstä. Vuodesta 1909 lähtien hän työskenteli Svenska litteratursällskapet i Finland -säätiön arkistossa Helsingissä ja kirjoitti vuonna 1923 sen julkaiseman Finlands svenska folkdiktning -teoksen kolmannen osan. Tohtoriksi Solstrand väitteli 1925, toimien sen jälkeen opettajana Maarianhaminassa ja Helsingissä. Hän osallistui aktiivisesti Svenska litteratursällskapetin ruotsinkielisten murresanojen ja paikannimien keräykseen.
Väinö Solstrand tunnettiin myös innokkaana urheilumiehenä. Hän toimitti ruotsinkielistä Finskt Idrottsblad -urheilulehteä yhdessä Uno Westerholmin ja Klas Tallqvistin kanssa sekä käänsi suomeksi Carl Allénin kirjoittaman painikäsikirjan vuonna 1904. Vuosina 1911–1913 Solstrand toimi Suomen Olympiakomitean ensimmäisenä pääsihteerinä.
Teokset

Finlands svenska folkdiktning 3, Ordstäv, Svenska litteratursällskapet i Finland, Helsinfors, 1923.
Karis socken från forntiden till våra dagar II – Namnet Karis och andra namn i Karis, Ekenäs tryckeri, Ekenäs, 1940.
Windtalkers

| Windtalkers |
| --- | --- |
 Elokuvan juliste
Ohjaaja:  John Woo
Käsikirjoittaja:  John Rice Joe Batteer
Tuottaja:  John Woo Terence Chang Tracie Graham-Rice Alison Rosenzweig
Säveltäjä:  James Horner
Kuvaaja:  Jeffrey Kimball
Leikkaaja:  Jeff Gullo Steven Kemper Tom Rolf
Pääosat:  Nicolas Cage Adam Beach
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix 01 Distribution
Ensi-ilta:  14. kesäkuuta 2002
Kesto:  134 minuuttia 153 minuuttia (ohjaajan versio)
Alkuperäiskieli:  englanti, japani, navajo
Budjetti:  115 000 000 dollaria
Tuotto:  77 628 265 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Windtalkers on vuonna 2002 ensi-iltansa saanut sotaelokuva, joka kertoo Navajo-intiaanien roolista koodinmurtajina Saipanin taistelussa Tyynenmeren sodassa toisessa maailmansodassa. Elokuvan pääosia esittävät Nicolas Cage, Adam Beach, Roger Willie, Mark Ruffalo, Peter Stormare, Noah Emmerich ja Christian Slater. Elokuvan on ohjannut John Woo.
Windtalkers voitti vuonna 2003 World Stunt Award -palkinnon tulikohtauksestaan. Elokuva ei menestynyt taloudellisesti.
Rooleissa

| 0 | 1 | 2 |
| --- | --- | --- |
|  Nicolas Cage  | … |  Joe Enders   |
|  Adam Beach  | … |  Ben Yahzee   |
|  Peter Stormare  | … |  Richard Hjelmsted   |
|  Noah Emmerich  | … |  Charles ”Chick” Clusters   |
|  Mark Ruffalo  | … |  Milo Pappas   |
|  Christian Slater  | … |  Peter ”Ox” Henderson   |
|  Roger Willie  | … |  Charlie Whitehorse   |
|  Brian Van Holt  | … |  Andrew Harrigan   |
|  Martin Henderson  | … |  Thomas Nellie   |
Aiheesta muualla

Windtalkers Internet Movie Databasessa (englanniksi)
Kemi (yritys)

| Kemi Oy |
| --- | --- |

Yritysmuoto:  Osakeyhtiö
Perustettu:  1893 (Fuusioitu Metsä-Botnia Oy:n osaksi vuonna 1991)
Toimitusjohtaja:  Juhani Yli-Paavola (viimeinen)
Kotipaikka:  Kemi, Suomi
Toimiala:  metsäteollisuus
Tuotteet:  sahatavara, sellu, puutuotteet, kartonki
Liikevaihto:  971 milj. mk (n. 283 milj. €) viimeinen toimintavuosi 1990
Omistaja:  Metsäliitto ja Veitsiluoto Oy
Huomioitavaa:  Sulautunut Metsä-Botniaan 1991.
Infobox OKVirheellinen NIMI-arvo: 
Kemi Oy oli vuonna 1893 perustettu, Kemissä puunjalostusteollisuutta harjoittanut yhtiö. Yhtiön nimi oli aluksi Trävaruaktiebolaget Kemi. Nimi muuttui muotoon Ab Kemi Oy vuonna 1918 ja lopulliseen muotoonsa Kemi Oy vuonna 1953. Yhtiön perustajina olivat oululaiset kauppahuoneet J. W. Snellman G:son ja G. & C. Bergbom. Muita merkittäviä osakkaita olivat englantilainen sahatavaran tuontiliike G. F. Neamen & Co, konsuli Alf. Jacobson ja kauppaneuvos C. M. Dahlström. Alkuperäisistä omistajista Bergbomin omistajat luopuivat Kemi Oy:n omistajuudesta 1919. Snellmanin kauppahuoneen jälkeläiset olivat sen jälkeen aina vuoteen 1953 keskeisessä asemassa niin omistajina kuin yhtiön operatiivisessa johdossa. Vuoden 1953 jälkeen Kemi Oy:stä tuli yhtiöiden yhtiö eli useat keskeiset metsäteollisuuden toimijat – ennen kaikkea Veitsiluoto Oy ja Metsäliitto – olivat sen omistajina. 1980-luvulla keskeisimmäksi omistajaksi nousi Metsäliitto. Yhtiön pääkonttori oli Oulussa vuoteen 1921 saakka, jonka jälkeen se siirtyi Kemiin. Vuonna 1991, jolloin Kemi Oy:n fuusio Metsä-Botniaan tapahtui, oli sahausta ja myöhemmin aloitettua selluloosa- ja kartonkituotantoa.